Love Hurts Tour

Love Hurts Tour – 3-iasis solinis amerikiečių dainininkės ir aktorės Cher pasaulinis koncertinis turas. Turas buvo skirtas pareklamuoti 21-ąjį jos studijinį albumą „Love Hurts“ ir filmo „Mermaids“ garso takelį.
Tarp fanų šis turas gerai žinomas dėl daug atšauktų pasirodymų, Cher užsikrėtus Epstein-Barr virusu. Pasirodymu metu Cher atliko dainas iš savo dviejų ankstesnių albumų, išleistų įrašų kompanijos „Geffen Records“. Turas aplankė Europą ir Šiaurės Ameriką. Tai vienintelis Cher turas, kuris nebuvo transliuotas per televiziją ar išleistas VHS ar DVD.

 Apie turą 
Paskatinta gero albumo „Love Hurts“ įvertinimo ir didžiulės singlo „The Shoop Shoop Song“ sėkmės Europoje, po „Could’ve Been You“ pasirodymo laidoje Top of the Pops, kuris buvo tarsi turo reklama, 1992 m. pavasarį Cher leidosi į savo pirmąjį koncertinį solo turą po Europą. Po albumo reklamos JAV televizijos laidose („Late Night with David Letterman“, „Dame Edna’s Neighbourhood Watch“, „In Concert“ ir kt.), ji nusprendė surengti turą ir JAV.

Cher surengė koncertus 12 Europos šalių ir JAV. „Love Hurts Tour“ (palyginus su jos anksteniais solo turais) vyko daugiausia Europoje. Pirmasis pasirodymas įvyko gegužės pabaigoje Berlyne, o paskutinis – lapkritį Niujorke. Turą buvo planuota pradėti „Falcon Theatre“ Kopenhagoje, bet kovo 11 d. pirmųjų trijų savaičių koncertai buvo atšaukti. Sudarant naują tvarkaraštį, dauguma koncertų buvo perkelti, o kai kurie (įskaitant Oslą ir Roterdamą) visai atšaukti, taip sumažinant koncertų Europoje skaičių iki 22. Pasirodymai buvo atšaukti, nes Cher užsikrėtė Epstein-Barr virusu bei dėl lėtinio nuovargio, kuris buvo diagnozuotas 1992 m. pabaigoje. Cher taip pat du kartus dėl ligos atidėjo penkis pasirodymus „Paramount Theater“ Niujorke.

Palyginus su ankstesniu Cher turu, šis buvo mažiau įmantrus, bet kontroversiškesnis dėl jame naudotų kostiumų ir religinių simbolių. Scenos viduryje buvo didelis išdžiūvęs medis, kurio šakos driekėsi į abu scenos kraštus. Taip pat stovėjo plytų imitacijos kolonos, kurių viršuje buvo religinis simbolis: perdurta gyvatė; stilizuota žuvis, kurią pirmieji krikščionys piešė katakombose; kryžius, taikos simbolis; Ex-voto širdis (kuri buvo panaudota ir pirmajame kontroversiškame albumo „Heart of Stone“ viršelyje).
Viršuje dešinėje pakabintas juodas nuogas angelas su dideliais auksiniais sparnais.
Scenoje taip pat buvo projektoriaus ekranas, kuris per šou nusileisdavo tik du kartus. Šiame ture Cher pirmąkart pradėjo šou atlikdama U2 hitą „I Still Haven’t Found What I’m Looking For“.

Ture kaip ir albume „Love Hurts“ dominavo poproko, lengvojo roko ir Adult contemporary muzikos stiliai, tačiau į programą nebuvo įtrauktos su įrašų kompanija Geffen Records įrašytos dainos „Bang-Bang“, „Perfection“ ir „Heart of Stone“. Dėl roko stiliaus turo Cher taip neatliko savo sėkmingų dainų, tokių kaip pirmųjų 7-o dešimtmečio hitų, pop dainų iš 8-o dešimtmečio ir savo disko motyvo „Take Me Home“.
Kaip ir pirmuosiuose savo turuose, Cher atliko daug koverių: „Many Rivers To Cross“, „Fire“, „Love Is A Battlefield“ bei savo naujausią Nr.1 hitą Jungtinėje Karalystėje „The Shoop Shoop Song“, kuris yra filmo „Mermaids“ garso takelis. Koncerto metu Cher pakeisdavo devynis kostiumus. Visi kostiumai buvo sukurti dizainerio Bob Mackie.

 Šou 
Koncertas paprastai prasidėdavo 21 val. ir buvo padalintas į daug segmentų. Instrumentinių interliudijų metu Cher turėdavo laiko persirengti. Šou pradžioje buvo rodomi vaizdai iš jos gyvenimo: nuo šeimos iki jos karjeros televizijoje, muzikoje ir kine. Tas pats vaizdo klipas buvo rodomas ir turuose Take Me Home Tour ir Heart of Stone Tour.

Po to ekranas pakildavo ir ji leisdamasi platforma pradėdavo dainuoti „I Still Haven’t Found What I’m Looking For“. Nusivilkusi švarkelį ji dainuodavo „Bye Bye Baby“. Tada eidavo persirengti. Kol ji rengdavosi, šokėjai scenoje šokdavo pagal instrumentinę dainos „We All Sleep Alone“ versiją. Vėliau Cher įeidavo į sceną ir atlikdavo „We All Sleep Alone“ ir „I Found Someone“. Po greito kostiumų pakeitimo, ji griždavo į sceną ir atlikdavo „Love and Understanding“ ir „Save up All your Tears“.

Pasibaigus dainai nusileisdavo ekranas, kuriame buvo rodomos ištraukos iš žymiausių Cher filmų. Tada ji dar kartą nusileisdavo platforma ir atlikdavo „After All“. Greitai pakeitusi kostiumus ji sudainuodavo „Many Rivers To Cross“.

Po instrumentinės dainos prasidėdavo šou kantri stiliaus dalis. Ji sudainuodavo „Fire“ ir „Just Like Jesse James“. Tada ji atlikdavo „Love is a Battlefield“ ir „If I Could Turn Back Time“. Po šių dainų ji atlikdavo „Love Hurts“ ir „The Shoop Shoop Song (It’s In His Kiss)“. Turo metu programa beveik nesikeitė, tik kartais Cher kai kurias dainas pakeisdavo koveriais ar savo senomis dainomis.

Šaltinis: 

 Kostiumai 
„Love Hurts turui“ mados dizaineris Bob Mackie sukūrė devynis unikalius kostiumus tęsdamas Geffen eros odinį/valdovės stilių. Ture Cher naudojo kai kuriuos kostiumus vilkėtus ankstesniuose turuose ar viešuose pasirodymuose.
Pirmasis yra dainoms „We All Sleep Alone“ ir „I Found Someone“, kur Cher vilki skylėtą kostiumą su blizgučiais ir juodą garbanotą peruką. Pirmajai dainai ji užsivilkdavo juodą odinį švarkelį. Šis drabužis buvo naudotas mini ture „The Black Rose Show“ ir „I Found Someone“ vaizdo klipe. „After All“ pasirodymo metu Cher vilkėjo Ledo Karalienės kailinius, nusagstytus blizgučiais ir nusmailintą skrybėlę. Šis kostiumas buvo naudotas turuose „Heart of Stone Tour“ ir „Cher at the Colosseum“ Las Vegase. Paskutinis buvo panašus į suknelę, kurią ji vilkėjo Oskarų ceremonijoje 1988 m., kai laimėjo Geriausios aktorės apdovanojimą. Su šia tamsia, blizgančia ir permatoma suknelė ji atlikdavo dainą „Many Rivers to Cross“.

Visi kiti kostiumai buvo naudoti tik šiame ture. Pirmojoje šou dalyje Cher vilkėjo juodas kelnes, švarkelį ir nėriniuotą palaidinę. Taip pat užidėjusi raudoną garbanotą peruką ir daug perlinių karolių. Po antro persirengimo Cher vilkėjo juodą nėriniuotą suknelę su juodu lygiu arba garbanotu peruku ir atlikdavo „Love and Understanding“ ir „Save Up All Your Tears“. Kantri stiliaus dalyje ji vilkėjo vergovės korsetą, juodus batus ir juodas kelnes. Taip pat juodą garbanotą peruką ir kartais šiaudinę skrybėlę. Dainai „Love Is a Battlefield“ ji vilkėjo kostiumą panašų į Romos karių uniformą ir ilgą juodą peruką. Po to atlikdavo savo hitą „If I Could Turn Back Time“, vilkėdama odinį vergovės kostiumą ir juodą garbanotą peruką. Paskutiniams pasirodymams Cher apsivilkdavo baltą suknelę ir banguotą peruką.

Turo Europoje ir Šiaurės Amerikoje metu kostiumai nesikeitė, tik koncerte per Halovyną Niujorke Cher pirmųjų dainų metu vilkėjo raganos suknelę su suglamžytu korsažu ir juodu permatomu sijonu bei juodai baltą peruką. Tas pats perukas buvo panaudotas ir dainai „If I Could Turn Back Time“.

Šaltinis: 

 Atidarymo atlikėjai 
 Thomas Brill (Diuseldorfas)
 Monique Spartalis (Kopenhaga)
 Split & Sonja Kimmons (Ciurichas)
 Be Bop Daddies (kai kurie pasirodymai Europoje ir Londone)

 Programa 

 Pradžia/Vaizdo projekcija: Cher kiekviename dešimtmetyje
 „I Still Haven’t Found What I’m Looking For“
 „Bye Bye Baby“
 „We All Sleep Alone“ (įskaitant instrumentinę pradžią)
 „I Found Someone“
 „Love and Understanding“ (įskaitant instrumentinę pradžią)
 „Save Up All Your Tears“
 Filmų popuri
 „After All“ (duetas su Paul Mirkovich)
 „Many Rivers to Cross“
 Instrumentinė interliudija
 „Fire“
 „Just Like Jesse James“
 „Love Is a Battlefield“ (įskaitant instrumentinę pradžią ir pabaigą)
 „If I Could Turn Back Time“
 „Love Hurts“
 „The Shoop Shoop Song (It’s In His Kiss)“

Taip pat turo metu atliktos dainos
 „The Fire Down Below“
 „Fires Of Eden“ (atlikta Londone ir kituose miestuose)
 „Love On a Rooftop“ ir „You Make My Dreams Come True“ (atlikta tik Paryžiuje)
 „The Way of Love“ (kai kuriuose pasirodymuose dainuota vietoj „Many Rivers to Cross“)
 „One Night With You“
 „Could’ve Been You“

Šaltinis: 

 Turo datos 

 Europa 

 Data Miestas Šalis Arena Europa1992 m. balandžio 15 d.BerlynasVokietijaDeutschlandhalle1992 m. balandžio 16 d.HamburgasAlsterdorfer Sporthalle1992 m. balandžio 20 d.NežinomaNežinomaNežinoma1992 m. balandžio 21 d.BelfastasŠiaurės AirijaKing’s Hall1992 m. balandžio 22 d.DublinasAirijaPoint Theatre1992 m. balandžio 24 d.ParyžiusPrancūzijaLe Zenith1992 m. balandžio 30 d.GlazgasŠkotijaScotland Exhibition and Conference Centre1992 m. gegužės 1 d.1992 m. gegužės 3 d.BirmingamasAnglijaNational Exhibition Centre1992 m. gegužės 4 d.1992 m. gegužės 6 d.LondonasWembley Arena1992 m. gegužės 7 d.1992 m. gegužės 9 d.BriuselisBelgijaForest National1992 m. gegužės 10 d.DiuseldorfasVokietijaPhilips Halle1992 m. gegužės 11 d.FrankfurtasFesthalle1992 m. gegužės 14 d.CiurichasŠveicarijaHallenstadion1992 m. gegužės 16 d.KopenhagaDanijaTivoli Gardens1992 m. gegužės 18 d.StokholmasŠvedijaGlobe Arena1992 m. gegužės 19 d.GėteborgasScandinavium1992 m. gegužės 27 d.FrankfurtasVokietijaMusic Hall

 Šiaurės Amerika 

 Data Miestas Valstija Arena JAV1992 m. spalio 23 d.Atlantik SitisNaujasis DžersisSands1992 m. spalio 24 d.1992 m. spalio 27 d.NiujorkasNiujorko valstijaParamount Theatre1992 m. spalio 28 d.1992 m. spalio 30 d.1992 m. spalio 31 d.1992 m. lapkričio 1 d.

 Komanda 
 Turo vadybininkas: Bill Sammeth
 Prodiuseris: Richard Wechsler
 Vadovaujantysis prodiuseris: David Kelly
 Scenos dizaineris: Jeremy Railton
 Apšvietimas: Live Light INC.
 Cher asmeninė trenerė: Angela Best (a.k.a. Angie Best)
 Kostiumų dizaineriai: Bob Mackie ir Maggie Barry
 Muzikos režisierė ir choreografė: Doriana Sanchez
 Šokėjai: Bubba Carr, Aaron Cash, Michelle Rudy Mirkovich ir Trish Ramish

 Grupė 
 Pagrindinis vokalas: Cher
 Pritariantysis vokalas: Patti Darcy Jones
 Pritariantysis vokalas ir gitara: Dave Amato
 Būgnai: Ron Wikso
 Klavišiniai ir vokalas: Paul Mirkovich
 Klavišiniai: Dave Vanacore ir Scott Gorham
 Klavišinių specialistas Atlantik Sityje: Peter Wiltz

 Šaltiniai 

Kategorija:Cher koncertiniai turai
Kategorija:1992 koncertiniai turai